Babelscape/SREDFM huggingface dataset:
Ρενέ Ιγκίτα

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!
Ο Ρενέ Ιγκίτα ("René Higuita", 27 Αυγούστου 1966) είναι παλαίμαχος Κολομβιανός ποδοσφαιριστής, ο οποίος αγωνιζόταν ως τερματοφύλακας. Έχει το παρατσούκλι "Ελ Λόκο" (ο Τρελός) για το στυλ παιχνιδιού του, το οποίο περιελάμβανε συχνές εξόδους από το καρέ και κατοχή μπάλας με τα πόδια, καθώς και τη ροπή που είχε προς το δραματικό. Έχοντας πετύχει 41 γκολ, είναι ένας από τους δέκα τερματοφύλακες με τα περισσότερα γκολ.

Ο τρόπος παιχνιδιού του παρουσιάστηκε για πρώτη φορά στο παγκόσμιο κοινό κατά τη διάρκεια του Μουντιάλ του 1990, και κρίθηκε πρωτοποριακός, εμπνέοντας τους τερματοφύλακες να δώσουν περισσότερο έμφαση και να αναλάβουν περισσότερες ευθύνες όταν είναι μακριά από το τέρμα. Ο τρόπος παιχνιδιού του βοήθησε την Κολομβία να περάσει στο Μουντιάλ του 1990 από τους ομίλους, όμως στους 16 κόντρα στο Καμερούν, ενώ βρισκόταν μακριά από το τέρμα, προσπάθησε να ντριπλάρει ανεπιτυχώς τον Ροζέ Μιλά, με αποτέλεσμα να χάσει την μπάλα και ο Ροζέ Μιλά να σκοράρει, δίνοντας την πρόκριση στο Καμερούν.

Επίσης, θεωρείται ότι εφηύρε το λεγόμενο "χτύπημα του σκορπιού", όπου ο τερματοφύλακας βουτάει προς τα εμπρός φέρνοντας τα πόδια πάνω από το κεφάλι και στην πορεία αποκρούει και την μπάλα με δύο πόδια του. Στην πράξη είναι διασημότερο όταν το χρησιμοποίησε σε ένα φιλικό αγώνα με την Εθνική Αγγλίας το 1995 αποκρούοντας μία σέντρα του Τζέιμι Ρέντναπ.

Σε επίπεδο συλλόγων έχει αγωνιστεί σε πολλές ομάδες, αλλά τις περισσότερες συμμετοχές τις είχε στην Ατλέτικο Νασιονάλ.
Μίλαν Μπάντελ

Ο Μίλαν Μπάντελ ή Μπάντελι ("Milan Badelj", 25 Φεβρουαρίου 1989) είναι Κροάτης ποδοσφαιριστής ο οποίος αγωνίζεται ως μέσος στη Φιορεντίνα, δανεικός από τη Λάτσιο και την εθνική ομάδα της Κροατίας.

Ο Μπάντελι ξεκίνησε την επαγγελματικά καριέρα από τη Δυναμό Ζάγκρεμπ, αλλά έδωσε τον πρώτο του επαγγελματικό αγώνα ως δανεικός στην Λοκομοτίβα. Επέστρεψε στη Δυναμό και κλήθηκε να καλύψει το κενό του Λούκα Μόντριτς, ο οποίος πήρε εκείνη τη χρονιά μεταγραφή για τη Τότεναμ. Πραγματοποίησε καλές εμφανίσεις με την ομάδα και το 2012 πήρε μεταγραφή για το Αμβούργο. Το 2014 αποκτήθηκε από τη Φιορεντίνα και μετά το θάνατο του Νταβίντε Αστόρι ορίστηκε αρχηγός της ομάδας. Η Λάτσιο τον απέκτησε ως ελεύθερο το 2018 και το 2019 δόθηκε δανεικός στη Φιορεντίνα με υποχρέωση αγοράς.

Πραγματοποίησε το ντεμπούτο του με την εθνική αντρών το 2012. Επιλέχθηκε στις ομάδες που εκπροσώπησαν την Κροατία στο Euro 2012, Euro 2016, Μουντιάλ 2014 και Μουντιάλ 2018, με την εθνική Κροατίας να φτάνει στο τελευταίο στον τελικό. Ο ίδιος έχει 50 συμμετοχές με το εθνόσημο.
Μάρκο Πιάτσα

Ο Μάρκο Πιάτσα ("Marko Pjaca", 6 Μαΐου 1995) είναι Κροάτης ποδοσφαιριστής ο οποίος αγωνίζεται ως πλάγιος επιθετικός για την Τζένοα, δανεικός από τη Γιουβέντους, και την εθνική ομάδα της Κροατίας.

Ο Πιάτσα ξεκίνησε την επαγγελματική πορεία από τη Λοκομοτίβα το 2012, πριν μετακινηθεί στη Δυναμό Ζάγκρεμπ το 2014. Μετά από συνεχόμενα νταμπλ Κροατίας με τη Δυνάμο, μεταγράφηκε στη Γιουβέντους το 2016, όπου πάλι κέρδισε το νταμπλ την πρώτη του σαιζόν. Στη συνέχεια ο Πιάτσα δόθηκε δανεικός, αρχικά στη Σάλκε 04 για το δεύτερο μισό της σαιζόν, στη Φιορεντίνα τη σαιζόν 2018-19, μετά στην Άντερλεχτ και εν τέλει την Τζένοα.

Σε διεθνές επίπεδο, ο Πιάτσα έχει εκπροσωπήσει την Κροατία στο Euro 2016 και στο Μουντιάλ 2018, όπου η Κροατία έφτασε μέχρι τον τελικό.
Φάμπιο Γκρόσο

Ο Φάμπιο Γκρόσο (28 Νοεμβρίου 1977) είναι Ιταλός παλαίμαχος διεθνής ποδοσφαιριστής, ο οποίος αγωνιζόταν ως αμυντικός, και προπονητής, με τελευταία ομάδα την Μπρέσια.

Αφότου έπαιξε για πολλούς μικρότερους συλλόγους, όπως οι Ρενάτο Κούρι, Κιέτι και Περούτζια, έγινε περισσότερο γνωστός τις δύο σαιζόν που αγωνίστηκε με τη Παλέρμο, με αποτέλεσμα το 2006 να πάρει μεταγραφεί για την τότε πρωταθλήτρια Ίντερ. Τη μόνη χρονιά που έμεινε στην Ίντερ κέρδισε ένα πρωτάθλημα και ένα Σουπερκόπα Ιταλιάνα. Μετά την Ίντερ αγωνίστηκε με τη Λυόν στη Γαλλία και έπειτα με τη Γιουβέντους. Αποσύρθηκε το 2012, αφότου πήρε το Σκουντέτο με τη Γιουβέντους.

Σε διεθνές επίπεδο, ο Γκρόσο πραγματοποιήσε 48 εμφανίσεις με την εθνική ομάδα ανδρών της Ιταλίας από το 2003 μέχρι το 2009 και σκόραρε στην παράταση το καθοριστικό πρώτο τέρμα ενάντια στη Γερμανία στον ημιτελικό του παγκοσμίου κυπέλλου του 2006. Επίσης σκόραρε το νικηφόρο πέναλντι ενάντια στη Γαλλία στον τελικό, με αποτέλεσμα η Ιταλία να κερδίσει το κύπελλο για τέταρτη φορά στην ιστορία της. Επίσης αγωνίστηκε στο Euro 2008.
Αλ-Ιζιλίγια

H Αλ-Ιζιλίγια ιμπντ αλ Αζιλί ( ) ήταν κατασκευαστής αστρολάβων του 10ου αιώνα που δραστηριοποιήθηκε στο Χαλέπι, στη σημερινή βόρεια Συρία. 

Σε σύγχρονα κείμενα είναι γνωστή και ως Μαριάμ αλ-Αστρολάμπια (Mariam al-Asṭurlābiyya) ( ), αλλά το υποτιθέμενο πρώτο όνομα «Μαριάμ» δεν αναφέρεται καθόλου στη μοναδική πηγή που έχουμε για τη ζωή της.
Εκατερίνα Πέτροβα Γιοσίφοβα

Η Εκατερίνα Πέτροβα Γιοσίφοβα (Βουλγαρικά : Екатерина Петрова Йосифова, γεννήθηκε στις 4 Ιουνίου 1941) είναι εκπαιδευτικός, δημοσιογράφος και ποιήτρια από τη Βουλγαρία.
Στέβαν Γιακόβλιεβιτς

Ο Στέβαν Γιακόβλιεβιτς (, 7 Δεκεμβρίου 1890 - 2 Νοεμβρίου 1962) ήταν Σέρβος συγγραφέας, βιολόγος και καθηγητής.

Είναι πιο γνωστός ως συγγραφέας του μυθιστορήματος "Likovi u senci" (Χαρακτήρες και Σκιές) και της τριλογίας "Srpska trilogija" (Σερβική τριλογία).
Κονστάτσια Ποτότσκα

Η Κόμισσα Κονστάτσια Ποτότσκα (πολωνικά: "Konstancja Potocka") (1781 - 25 Δεκεμβρίου 1852) ήταν Πολωνή αριστοκράτισσα, μεταφράστρια και εικονογράφος.

Ήταν η κόρη του Στανίσουαφ Στσένσνι Ποτότσκι. Παντρεύτηκε τον Γιαν Ποτότσκι το 1798 και τον Έντβαρντ Ρασίνσκι το 1817. Κατά τη διάρκεια του δεύτερου γάμου της, ήταν μια γνωστή φιγούρα στην πολωνική λογοτεχνική ζωή. Συνίδρυσε τη Βιβλιοθήκη Ρασίνσκι στο Πόζναν (1829) και μετέφρασε, εικονογράφησε και δημοσίευσε γερμανικά έργα.
Μαρίνα Μπλαγκόγιεβιτς

Η Μαρίνα Μπλαγκόγιεβιτς () (επίσης γνωστή και ως Μαρίνα Μπλαγκόγεβιτς Χάντσον), (1958 - 7 Ιουνίου 2020) ήταν Σέρβα κοινωνιολόγος, μελετητής φύλου, ειδική σε θέματα φύλου και φεμινίστρια.
Μάουρο Καμορανέζι

Ο Μάουρο Καμορανέζι ("Mauro Camoranesi", 4 Οκτωβρίου 1976) είναι Ιταλός παλαίμαχος ποδοσφαιριστής, ο οποίος αγωνιζόταν ως δεξιός μέσος ή δεξιός επιθετικός, και προπονητής ποδοσφαίρου. Σήμερα προπονεί τη σλοβένικη Τάμπορ Σεζάνα.

Ο Καμορανέζι ξεκίνησε την καριέρα του στην Αργεντινή το 1995, έπειτα έπαιξε στο Μεξικό για τη Σάντος Λαγούνα και την Κρους Ασούλ και στην Ουρουγουάη με τη Μοντεβιδέο Γουόντερερς. Το 2000, μετακόμισε στην Ιταλία και αγωνίστηκε για τη Βερόνα, όπου με τις καλές του επιδόσεις τράβηξε το ενδιαφέρον της Γιουβέντους, η οποία τον απέκτησε το 2002. Την πρώτη χρονιά ο Καμορανέζι κέρδισε το πρωτάθλημα και το Σουπερκόπα και έφτασε μέχρι τον τελικό του Τσάμπιονς Λιγκ. Παρέμεινε στη Γιουβέντους μέχρι το 2010, οπότε και στη συνέχεια αποκτήθηκε από τη Στουτγκάρδη και έπειτα τη αργεντίνικη Λανούς και τη Ρασίγκ Κλουμπ, μέχρι που αποσύρθηκε το 2014. Ύστερα ασχολήθηκε με την προπονητική και έχει προπονήσει την μεξικανική Κόρας δε Τέπικ και της αργεντίνικη Τίγρε.

Ο Καμορανέζει γεννήθηκε και μεγάλωσε στην Αργεντινή, αλλά προτίμησε να εκπροσωπήσει σε διεθνές επίπεδο την Ιταλία, με την οποία πραγματοποίησε το ντεμπούτο του το 2003. Με την εθνική Ιταλίας συμμετείχε στα Euro 2004 και Euro 2008, ήταν μέλος της πρωταθλήτριας ομάδας στο Μουντιάλ 2006 και συμμετείχε επίσης στο Μουντιάλ 2010.
Σβετλάνα Βέλμαρ-Γιάνκοβιτς

Η Σβετλάνα Βέλμαρ-Γιάνκοβιτς (, (1 Φεβρουαρίου 1933 - 9 Απριλίου 2014) ήταν μια Σέρβα μυθιστοριογράφος, δοκιμιογράφος, χρονικογράφος του Βελιγραδίου και πρώτη γυναίκα που έλαβε το βραβείο Ισιντόρα Σέκουλιτς. Θεωρήθηκε μια από τις σημαντικότερες Σέρβες γυναίκες συγγραφείς της εποχής της. Το 2001, ο Γάλλος πρόεδρος Ζακ Σιράκ την τίμησε με το μετάλλιο Σεβαλιέ της Λεγεώνας της Τιμής γιατί πάντα φρόντιζε να διατηρήσει τις ανθρωπιστικές αξίες που ενώνουν την ίδια και τη χώρα της με την υπόλοιπη Ευρώπη.
Γκρέγκορι Σκάρπα

Ο Γκρέγκορι Σκάρπα (αγγλικά: Gregory Scarpa, 8 Μαϊου 1928 – 4 Ιουνίου 1994) ήταν Αμερικανός γκάνγκστερ, Κάπο (Caporegime) και κύριος εκτελεστής της Οικογένειας Κολόμπο στη Νέα Υόρκη, καθώς και συνεργάτης του FBI κατά την διάρκεια της καριέρας του στην Μαφία. Καταδικάστηκε σε ισόβια κάθειρξη για δολοφονία το 1993, αλλά τελικά πέθανε τον Ιούνιο του 1994.
Γιαντβίγκα Βαϊσοτζάνσκα

Η Γιαντβίγκα Βαϊσοτζάνσκα-Στρόσοβα (24 Μαΐου 1927 - 31 Μαρτίου 2021) ήταν μία Τσέχα σοπράνο. Ήταν σολίστ του Εθνικού Θεάτρου στην Πράγα.
Αντρέι Σεπτίτσκι

Ο Αντρέι Σεπτίτσκι (; Πολωνικά: Andrzej Szeptycki; 29 Ιουλίου 1865 - 1 Νοεμβρίου 1944) ήταν ο Μητροπολίτης Αρχιεπίσκοπος της Ελληνικής Καθολικής Εκκλησίας της Ουκρανίας από το 1901 μέχρι το θάνατό του το 1944. Η θητεία του εκτείνεται σε δύο παγκόσμιους πολέμους και επτά πολιτικά καθεστώτα: Αυστριακή, Ρωσική, Ουκρανική, Πολωνική, Σοβιετική, Γενική Κυβέρνηση (Ναζί) και πάλι Σοβιετική διακυβέρνηση .

Σύμφωνα με τον ιστορικό της εκκλησίας Γιάροσλαβ Πέλικαν, "Αναμφισβήτητα, ο Μητροπολίτης Αντρέι Σεπτίτσκι ήταν η πιο επιδραστική προσωπικότητα ... σε ολόκληρη την ιστορία της Ουκρανικής Εκκλησίας τον εικοστό αιώνα". Το Εθνικό Μουσείο Λβιβ, που ιδρύθηκε από τον Σεπτίτσκι το 1905, φέρει το όνομά του.

Κέντρο πληροφόρησης-Πόρων του Καθολικού Πανεπιστημίου της Ουκρανίας που άνοιξε τον Σεπτέμβριο του 2017 φέρει επίσης το όνομά του — The Metropolitan Andrey Sheptytsky Center.
Άνια Ρούμπικ

Η Άνια Ρούμπικ (πολωνικά: "Anja Rubik"), γεννημένη Άννα Χελένα Ρούμπικ ("Anna Helena Rubik") (12 Ιουνίου 1983) είναι Πολωνή μοντέλο και επιχειρηματίας. Ζει και εργάζεται στη Νέα Υόρκη.
Γιαν Μπάπτιστ Μποννεκρόι

μικρογραφία|320x320εσ| "Άποψη των Βρυξελλών"
Ο Γιαν Μπάπτιστ Μποννεκρόι (φλαμανδικά: Jan Baptist Bonnecroy) ή Ζαν Μπατίστ Μποννεκρουά (Γαλλικά: Jean Baptiste Bonnecroy, 1618 - μετά το 1676) ήταν Φλαμανδός ζωγράφος και χαράκτης γνωστός για τους μεγάλους πίνακες με πανοραμική άποψη πόλεων και τις θαλασσογραφίες του.
Ζόφια Τσέσκα

Η Ζόφια Τσέσκα-Ματσιεγιόφσκα (πολωνικά: "Zofia Czeska-Maciejowska") (1584 - 1 Απριλίου 1650) ήταν Πολωνή μοναχή και ιδρύτρια των Αδελφών της Παρουσίασης. Η Τσέσκα παντρεύτηκε για μια σύντομη χρονική περίοδο πριν ακολουθήσει το κάλεσμα της στη θρησκευτική ζωή.

Η οσιοποίηση της εορτάστηκε στις 9 Ιουνίου 2013.
Μαργαρίτα της Μασοβίας

Η Μαργαρίτα της Μασοβίας (πολωνικά: "Małgorzata", «Μαουγκοζάτα») (πριν από το 1358 - 14 Μαΐου 1388/4 Απριλίου 1396) ήταν Δούκισσα της Πομερανίας και του Μπζεγκ, από τους γάμους της με τον Καζιμίρ Δ΄, Δούκα της Πομερανίας και στη συνέχεια με τον Ερρίκο Ζ΄ του Μπζεγκ. Ήταν μέλος του Οίκου των Πιάστ.

Η Μαργαρίτα ήταν κόρη του Σιεμόβιτ Γ΄ της Μαζοβίας και της συζύγου του, Ευφημίας της Οπάβα. Οι παππούδες από τον πατέρα της ήταν ο Τρόιντεν Α΄ της Μαζοβίας και η σύζυγός του Μαρία, κόρη του Γιούρι Α΄ της Γαλικίας και της Ευφημίας της Κουγιαβίας.
Λίντια Κουλικόφσκι

Η Λίντια Κουλικόφσκι (γεννημένη στις 8 Μαρτίου του 1951) είναι Μολδαβή βιβλιοθηκάριος και βιβλιογράφος. Ως επικεφαλής της δημοτικής βιβλιοθήκης του Χασντέου, επέκτεινε το δίκτυο της βιβλιοθήκης ανοίγοντας εννέα υποκαταστήματα στο Κισινάου δίνοντας έμφαση κυρίως στη ρουμανική λογοτεχνία.
Κορνέλις ντε Μπελλιέρ

[[Προσκύνηση των ποιμένων|Λατρεία των Ποιμένων]]
Ο Κορνέλις ντε Μπελλιέρ (φλαμανδικά: Cornelis de Baellieur (1607, Αμβέρσα - 1671, Αμβέρσα ), ήταν Φλαμανδός μπαρόκ ζωγράφος .
Νικούσορ Νταν

Ο Νικούσορ Νταν (γεννημένος στις 20 Δεκεμβρίου 1969) είναι Ρουμάνος ακτιβιστής, μαθηματικός, πρώην μέλος της Βουλής των Αντιπροσώπων της Ρουμανίας και πρώην ηγέτης του πολιτικού κόμματος Ένωση Σώστε τη Ρουμανία (USR). Σήμερα είναι δήμαρχος Βουκουρεστίου.
Εστάς Ντεσάν

Ο Εστάς Ντεσάν (γαλλικά: Eustache Deschamps, γύρω στο 1340 - 1404 ή 1405), με πραγματικό όνομα Εστάς Μορέλ, ήταν Γάλλος ποιητής του Μεσαίωνα και συγγραφέας της πρώτης πραγματείας με θέμα τη γαλλική στιχοποιία. Τα ποιήματά του είναι γεμάτα πολύτιμες πληροφορίες σχετικά με την πολιτική και κοινωνική ιστορία της εποχής του.
Ταμάρ Ιβέρι

Η Ταμάρ Ιβέρι ( , γεννημένη στις 8 Σεπτεμβρίου 1971) είναι μία γεωργιανή υψίφωνος. Γεννήθηκε ως Ταμάρ Γιαβακχισβίλι ( ) στην Τιφλίδα, η κόρη του βαρύτονου Αβταντίλ Γιαβακχισβίλι ο οποίος ήταν, επίσης, ο δάσκαλος της.
Ζαν Μπατίστ ντε Σαμπαίν

μικρογραφία|300x300εσ| Ο Ζαν Μπατίστ ντε Σαμπαίν και ο Nicolas de Plattemontagne
Ο Ζαν Μπατίστ ντε Σαμπαίν (Jean Baptiste de Champaigne, 10 Δεκεμβρίου 1631, Βρυξέλλες – 27 Οκτωβρίου 1681, Παρίσι ), ήταν Φλαμανδός μπαρόκ ζωγράφος και δάσκαλος.
Σεργκέι Στέρνενκο

Ο Σεργκέι Στέρνενκο () (ημερομηνία γέννησης: 20 Μαρτίου 1995) είναι Ουκρανός φυλακισμένος πολιτικός ακτιβιστής και δικηγόρος, επικεφαλής της ΜΚΟ "Νεμπάιντουζι", πρώην μέλος του διοικητικού συμβουλίου και επικεφαλής του περιφερειακού τμήματος του "Δεξιού Τομέα" της Οδησσού. Συμμετείχε ενεργά στην ουκρανική επανάσταση του 2014. Ήταν ένας από τους ιδρυτές της " Λαϊκής Κάθαρσης ", και YouTuber.

Ο Σεργκέι ήταν θύμα τριών απόπειρων δολοφονίας. Το 2018, προβλήθηκε στα μέσα ενημέρωσης μετά την τρίτη προσπάθεια να του επιτεθούν. Πιστεύεται ότι το «κυνήγι» διοργανώθηκε από υποστηρικτές του Αντί-μαϊντάν και τους υποστηρικτές τους. Κατά τη διάρκεια της αυτοάμυνας, ένας από τους δύο επιτιθέμενους πέθανε και ο δεύτερος διέφυγε στο εξωτερικό. 

Ως αποτέλεσμα, ο Σεργκέι κατηγορείται για υπέρβαση των ορίων της αυτοάμυνας. Του επιδόθηκε επίσης μια ειδοποίηση υποψίας για προμελετημένο φόνο και κατοχή όπλων. 

Ο εισαγγελέας, Αντρέι Ραντιόνοφ, (ο ανώτερος εισαγγελέας στην υπόθεση), αρνήθηκε να υπογράψει την υποψία. Ισχυρίζεται ότι η υπόθεση και τα αποδεικτικά στοιχεία της υπόθεσης είναι προκατειλημμένα και δεν ήταν σύμφωνα με τη νομοθεσία της Ουκρανίας. 

Η υπόθεση πήρε μεγάλη δημοσιότητα, και έτσι, στις 12 Ιουνίου, εκατοντάδες ακτιβιστές συγκεντρώθηκαν κοντά στα τείχη του δικαστηρίου για την υπεράσπιση του Σεργκέι, ενώ εκατοντάδες αξιωματικοί ασφαλείας κλήθηκαν να συγκρατήσουν τους ανθρώπους. 

Στις 23 Φεβρουαρίου 2021, δικαστήριο στην Οδησσό έκρινε τον Στέρνικο ένοχο για απαγωγή και παράνομη κατοχή όπλων και καταδικάστηκε σε φυλάκιση επτά ετών και τριών μηνών και δήμευση των μισών περιουσιακών του στοιχείων.
Έντμουντστον

Το Έντμουντστον (γαλλικά: Edmundston) είναι πόλη στην Κομητεία Μανταβάσκα του Νιου Μπράνσγουικ στον Καναδά.
Πανεπιστήμιο του Μαυροβουνίου

Το Πανεπιστήμιο του Μαυροβουνίου (μαυροβουνιακά και σερβικά: Универзитет Црнe Горe / Univerzitet Crne Gore) είναι ένα εθνικό δημόσιο πανεπιστήμιο που βρίσκεται στο Μαυροβούνιο.

Η κεντρική διοίκηση του πανεπιστημίου καθώς και η πλειονότητα των σχολών που το απαρτίζουν βρίσκονται στην πρωτεύουσα της χώρας Ποντγκόριτσα, ενώ άλλες σχολές βρίσκονται στις πόλεις Νίκσιτς, Τσέτινιε και Κότορ. Το εκπαιδευτικό ίδρυμα ιδρύθηκε το 1974 και αυτήν τη στιγμή είναι οργανωμένο σε 19 διαφορετικές σχολές. Αποτελεί το αρχαιότερο ανώτατο εκπαιδευτικό ίδρυμα της χώρας.
Νομική Σχολή, [[Ποντγκόριτσα]]
Σχολή Καλών Τεχνών, [[Τσέτινιε]]
δεξιά|μικρογραφία|190x190εσ|
Νόρα Νατζαριάν

Η Νόρα Νατζαριάν είναι Αρμένι; – Κύπρι; ποιήτρια και συγγραφέας διηγημάτων. Γράφει στα Αγγλικά και στα Αρμενικά, καθώς και στα Ελληνικά. Η γραφή της επικεντρώνεται κυρίως στο νησί της Κύπρου, ειδικά στο χωρισμό της Κύπρου σε Βορρά και Νότο, αν και υπάρχουν πολλά έργα με παγκόσμια θεματολογία. Συχνά συμμετέχει σε διεθνείς διαγωνισμούς, φεστιβάλ ποίησης, λογοτεχνικά συνέδρια και άλλα έργα. Τα ποιήματα και τα διηγήματά της έχουν, επίσης, εμφανιστεί σε πολλές ανθολογίες σε όλο τον κόσμο, περιλαμβανομένων της Κύπρου, του Ηνωμένου Βασιλείου, των Ηνωμένων Πολιτειών της Αμερικής, της Γερμανίας, της Ινδίας, της Νέας Ζηλανδίας και του Ισραήλ. Η συγγραφέας έχει πει ότι το έργο της είναι εμπνευσμένο από τη Σύλβια Πλαθ και τον Γεχούντα Αμισάι. Ο Πολ Σελάν, ο Πάμπλο Νερούδα και η Σάρον Όλντς είναι μερικά ακόμη είδωλα που έχει αναφέρει.
Στέφαν Καρλ Στέφανσον

Ο Στέφαν Καρλ Στέφανσον (Χάφναρφιορδουρ, 10 Ιουλίου 1975 - 21 Αυγούστου 2018) ήταν Ισλανδός ηθοποιός και τραγουδιστής, ήταν γνωστός περισσότερο ως Ρόμπι Ρόττεν στην τηλεοπτική σειρά Lazy Town.
Ιρίνα Μπεκεσκίνα

Η Ιρίνα Μπεκεσκίνα (, 4 Φεβρουαρίου 1952 - 20 Μαρτίου 2020) ήταν Ουκρανή κοινωνιολόγος. Ήταν επικεφαλής του Ιδρύματος Δημοκρατικών Πρωτοβουλιών Ίλκο Κούτσεριβ από το 2010 έως το 2020. Ειδικεύτηκε στη μελέτη της ουκρανικής κοινωνίας και πολιτικής. Ήταν επίσης συχνή σχολιαστής των μέσων ενημέρωσης και υποστηρικτής της πολιτικής.
Αντόον φαν ντεν Χέφελ

μικρογραφία| Ο Χριστός και η μοιχός
Ο Αντόον φαν ντεν Χέφελ (Antoon van den Heuvel, ή Antoine van den Heuvel ή Anton van den Heuvel (ψευδώνυμο: «don Antonio») (περ. 1600 - 5 Αυγούστου 1677) ήταν Φλαμανδός ζωγράφος και σχεδιαστής. Αφού εκπαιδεύτηκε και εργάστηκε στην Αμβέρσα και στη Ρώμη, επέστρεψε στην πατρίδα του. Γάνδη, όπου ήταν ένας από τους σημαντικούς δημιουργούς εικόνων Αγίας Τράπεζας για τις εκκλησίες της περιοχής.
Μίχιελ ΙΙ Κουανιέ

Ο Μίχιελ ΙΙ Κουανιέ (Michiel II Coignet, 1618 - περ. 1663 ) ήταν Φλαμανδός ζωγράφος ειδικευμένος σε μικρούς πίνακες ζωγραφικής για φοριαμούς.

Ο Μίχιελ ΙΙ γεννήθηκε και πέθανε στην Αμβέρσα. Ήταν ο γιος του Μίχιελ Κουανιέ (Michiel Coignet, 1549-1623), του μαθηματικού της Αυλής του Αρχιδούκα και της δεύτερης συζύγου του Μαγνταλένα Μαρίνους (Magdalena Marinus, ? - 1663) Ο Μίχιελ ΙΙ έγινε επιτυχημένος ζωγράφος και κατάφερε να ζει άνετη ζωή. Το 1641 έγινε δεκτός, ως γιος του πρύτανη, στη Συντεχνία του Αγίου Λουκά. Νυμφεύτηκε την Μαρία Σάλετ (Maria Salet), με τον οποίο απέκτησαν τουλάχιστον έξι παιδιά: τον Μίχιελ ΙΙΙ, τη Μαρία, τον Κορνέλις και τρία ακόμη παιδιά τα ονόματα των οποίων δεν είναι γνωστά. 

Έχουν πωληθεί αρκετοί πίνακες με υπογραφή ή αποδιδόμενους στον Μίχιελ και μια σειρά τεσσάρων από αυτούς είναι μέρος της συλλογής του "Lamport Hall" . Φαίνεται ότι είχε ένα εργαστήριο στο οποίο θα μπορούσαν να παραγγελθούν μάλλον μικροί και στερεοτυπικοί πίνακες. Ήταν επίσης πολύ ενεργός κάνοντας πίνακες ζωγραφικής για φοριαμούς και έλαβε πολλές παραγγελίες από τον κατασκευαστή επίπλων "Forchondt". Τα θέματα αυτών των πινάκων ήταν συνήθως οι βίοι αγίων. Αποκατέστησε επίσης έργα ζωγραφικής που είχαν υποστεί ζημιές και παρά το γεγονός ότι γνωρίζουμε ότι είχε λάβει πολλές παραγγελίες, λίγες από αυτές τις μικρές δημιουργίες έχουν υπογραφεί και μόνο μερικοί πίνακεςφοριαμών του αποδίδονται.
The Wire

The Wire είναι ο τίτλος Αμερικανικής δραματικής τηλεοπτικής σειράς του HBO, που δημιουργήθηκε και γράφτηκε από τον δημοφιλή συγγραφέα και δημοσιογράφο Ντέιβιντ Σάιμον. Η σειρά έκανε πρεμιέρα στις 2 Ιουνίου 2002 και τελείωσε 9 Μαρτίου 2008, αποτελούμενη από 60 επεισόδια και 5 κύκλους. Ο Σάιμον έχει αναφέρει ότι η σειρά είναι βασισμένη στις εμπειρίες του φίλου του, συγγραφέα και καθηγητή σε σχολείο, Εντ Μπερνς.
Ιρίνα Γκούρεβιτς

Η Ιρίνα Γκούρεβιτς (γεννήθηκε στις 16 Μαρτίου 1976 στη Βίνιτσα της Ουκρανίας) είναι σοβιετική και γερμανική επιστήμονας υπολογιστών. Είναι Καθηγήτρια στο Τμήμα Επιστήμης Υπολογιστών του Πολυτεχνείου του Ντάρμστατ και Διευθύντρια του Ubiquitous Knowledge Processing Lab.
Ιζαμπέλα Μίκο

Η Ιζαμπέλα Μίκο ("Izabella Miko", πραγματικό όνομα: Ιζαμπέλα Άννα Μικοουάιτσακ πολωνικά: "Izabella Anna Mikołajczak"]) (21 Ιανουαρίου 1981) είναι Πολωνή-Αμερικανίδα ηθοποιός, χορεύτρια, παραγωγός ταινιών και περιβαλλοντική ακτιβίστρια. Είναι πιο γνωστή ως πρωταγωνίστρια της μουσικής ταινίας κωμωδίας-δράματος "Coyote Ugly" και των μουσικών βίντεο «Mr. Brightside» και «Miss Atomic Bomb» των The Killers. Ενώ ήταν μαθήτρια χορού στην Πολωνία, η Μίκο εντάχθηκε για σπουδές στο New York City Ballet σε ηλικία δεκαπέντε ετών και αργότερα σπούδασε υποκριτική στο Ινστιτούτο Θεάτρου και Κινηματογράφου «Λι Στράσμπεργκ». Έκανε το ντεμπούτο της στην αμερικανική ταινία στο "Coyote Ugly" (2000), ακολουθούμενο από ένα πρωταγωνιστικό ρόλο στο θρίλερ με βαμπίρ "The Forsaken" (2001).

Η Μίκο είχε επίσης επαναλαμβανόμενους ρόλους στις τηλεοπτικές σειρές "Deadwood", "The Cape" και "Chicago Fire", καθώς επίσης και ρόλους σε ταινίες χορού, όπως η "Save the Last Dance 2" (2006), "Make Your Move" (2013) και "Step Up: All In" (2014). Έκανε το ντεμπούτο της ως παραγωγός ταινιών στο βρετανικό βιογραφικό δράμα "Desert Dancer" το 2014. Είναι επίσης γνωστή ως περιβαλλοντική ακτιβίστρια. Έχει μια γραμμή βιώσιμων κεριών που ονομάζεται "EkoMiko Candles", καθώς και ένα οικολογικό ίδρυμα που ονομάζεται "EkoMiko".
Ιζολιάτσια

Η Ιζολιάτσια ( - "Απομόνωση") είναι φυλακή στο Ντόνετσκ της Ουκρανίας, που δημιουργήθηκε μετά τη κατάληψη του Ντόνετσκ το 2014 από φιλο-Ρώσους αυτονομιστές. Η φυλακή ιδρύθηκε, αφού εκπρόσωποι της Λαϊκής Δημοκρατίας του Ντόνετσκ (DPR) κατέλαβαν τον χώρο του Ιδρύματος Τεχνών IZOLYATSIA και το μετέτρεψαν σε κλειστό χώρο του Υπουργείου Κρατικής Ασφάλειας του DPR. Η Ιζολιάτσια λειτουργεί ως εκπαιδευτική εγκατάσταση για μαχητές του DPR, καθώς και ως αποθήκη αυτοκινήτων, στρατιωτικής τεχνολογίας και όπλων. Η φυλακή έχει μυστικό καθεστώς καθώς οι κρατούμενοι καταδικάζονται από παράνομα δικαστήρια DPR χωρίς κατάλληλη έρευνα. Υπάρχουν πολλές γνωστές περιπτώσεις όπου οι κρατούμενοι της Ιζολιάτσια ομολόγησαν μόνο αφού βασανίστηκαν.
CureVac

Η CureVac είναι γερμανική βιοφαρμακευτική εταιρεία με έδρα το Τύμπιγκεν της Γερμανίας, η οποία αναπτύσσει θεραπείες βασισμένες στο Αγγελιοφόρο RNA (mRNA). Η εταιρεία ιδρύθηκε το 2000, από τον Dr. Ingmar Hoerr, ο οποίος ήταν διδακτορικός φοιτητής εκείνη την περίοδο, και αυτή την στιγμή απασχολεί περισσότερους από 600 εργαζόμενους. Εγκαταστάσεις της βρίσκονται επίσης στην Φρανκφούρτη της Γερμανίας και την Βοστώνη, των Ηνωμένων Πολιτειών Αμερικής. Η CureVac συνεργάζεται με εταιρείες και οργανισμούς όπως η Bayern, Boehringer Ingelheim, CRISPR Therapeutics, Ίδρυμα Bill & Melinda Gates, CEPI, Ιατρική Σχολή του Harvard, Πανεπιστήμιο του Yale, Genmab, GlaxoSmithKline, Acuitas Therapeutics και Arcturus Therapeutics.

Η CureVac χρησιμοποιεί ως τεχνολογία τροποποιημένο mRNA για να δώσει στον οργανισμό του ασθενούς τις πληροφορίες που χρειάζεται ώστε να καταπολεμήσει κάποια πιθανή ασθένεια. Ένα μόριο mRNA μεταφέρει συγκεκριμένες πληροφορίες για την παραγωγή πρωτεϊνών που αποτελούν δομικά συστατικά κάθε κυττάρου, συμπεριλαμβανομένων των αντισωμάτων, ορμονών και ενζύμων που είναι σημαντικά για την υγεία κάθε οργανισμού. Η εταιρεία έχει αναλύσει εκατομμύρια φυσικές αλληλουχίες, ώστε να αποκτήσει εκτενή γνωσιακή βιβλιοθήκη που αφορά στην λειτουργία του mRNA. Αυτή την στιγμή αναπτύσσει 14 προγράμματα για θεραπείες, από τα οποία τα 9 σε στάδια κλινικών δοκιμών, ενώ ένα βρίσκεται στο τελικό τους στάδιο και αποτελεί εμβόλιο κατά του SARS-CoV-2 με ονομασία CVnCoV.

Το CVnCoV βρίσκεται στο τελικό στάδιο κλινικών δοκιμών με περισσότερους από 36.000 υγιείς εθελοντές, μεγαλύτερους των 18 ετών, οι οποίες ξεκίνησαν τον Νοέμβριο του 2020 και αναμένεται να αδειοδοτηθεί σύντομα καθώς έχει ξεκινήσει ο έλεγχος των στοιχείων από τον Ευρωπαϊκό Οργανισμό Φαρμάκων από τον Φεβρουάριο του 2021.
Λιποβάνοι

Λιποβάνοι (ρώσοι Παλαιοί Πιστοί) σε τελετή δίπλα από την εκκλησία τους στο ρουμανικό χωριό [[Σλάβα Τσερχέζα]] το 2004, φωτογραφία του [[Μιχαήλ Εβσταφίγιεφ]].
Οι Λιποβάνοι (, , , ) είναι Παλαιοί Πιστοί από τη Ρουμανία, τη Μολδαβία και την Ουκρανία, κυρίως ρωσικής καταγωγής. Εγκαταστάθηκαν στο πριγκιπάτο της Μολδαβίας, στην ανατολική Βλαχία (Μουντενία) και στις περιοχές της Δοβρουτσάς και του Μπουντζάκ, κατά τη διάρκεια του 17ου και 18ου αιώνα. Σύμφωνα με τη ρουμανική απογραφή του 2002, υπάρχουν συνολικά 35.791 Λιποβάνοι στη Ρουμανία, εκ των οποίων οι 21.623 ζουν στην Δοβρουτσά.
Ελίζα Σπιροπάλι

Η Ελίζα Σπιροπάλι (γεννημένη στις 15 Μαρτίου 1983) είναι Αλβανίδα πολιτικός που επί του παρόντος υπηρετεί ως Υπουργός Εσωτερικών Σχέσεων με το Κοινοβούλιο στο 2ο υπουργικό συμβούλιο του Ράμα.
Οξάνα Σάτσκο

Η Οξάνα Σάτσκο (; 31 Ιανουαρίου 1987 - 23 Ιουλίου 2018) ήταν Ουκρανή καλλιτέχνιδα και ακτιβίστρια. Μαζί με την Άννα Χούτσολ και την Αλεξάντρα Σεβτσένκο, ήταν μια από τις ιδρύτριες της ριζοσπαστικής φεμινιστικής ακτιβιστικής ομάδας Femen, η οποία διαδήλωνε δημόσια σε διάφορες χώρες κατά της σεξουαλικής εκμετάλλευσης, της εισοδηματικής ανισότητας και των πολιτικών της Ρωμαιοκαθολικής Εκκλησίας, μεταξύ άλλων.
Χνκο Απέρ

Ο Αταμπέκ Χνκογιάν (, 19 Οκτωβρίου 1870 – 8 Οκτωβρίου 1935) ήταν Αρμένιος συγγραφέας πρόζας και ποίησης, ο οποίος έγραφε με το ψευδώνυμο Χνκο Απέρ () και έγραφε παιδική λογοτεχνία.
Εθνική Βιβλιοθήκη της Σλοβακίας

μικρογραφία| Το επίσημο λογότυπο της Εθνικής Βιβλιοθήκης της Σλοβακίας
Η Εθνική Βιβλιοθήκη της Σλοβακίας (στα σλοβακικά: "Slovenská národná knižnica") είναι ένα σύγχρονο επιστημονικό, πολιτιστικό, ενημερωτικό και εκπαιδευτικό ίδρυμα που εξυπηρετεί όλους τους πολίτες της Σλοβακίας καθώς και χρήστες από το εξωτερικό. Η βιβλιοθήκη συλλέγει, επεξεργάζεται, αποθηκεύει, προστατεύει και καθιστά προσβάσιμα για το κοινό εγχώρια και ξένα σλαβικά έγγραφα (έγγραφα που σχετίζονται με τη Σλοβακία ανά συγγραφέα, γλώσσα, τόπο έκδοσης, θέμα). Οι συλλογές της Εθνικής Βιβλιοθήκης της Σλοβακίας αποτελούνται από 4,9 εκατομμύρια αντικείμενα, 1,7 εκατομμύρια αρχειοθετημένα έγγραφα και χιλιάδες μουσειακά κομμάτια.
Εθνική βιβλιοθήκη της Σλοβακίας, [[Μάρτιν (Σλοβακία)|Μάρτιν]]
μικρογραφία| Εθνική βιβλιοθήκη της Σλοβακίας, Μάρτιν, λεπτομέρεια
Η βιβλιοθήκη διαχειρίζεται επίσης μια σειρά από μουσεία. Το Λογοτεχνικό Μουσείο συλλέγει αντικείμενα που σχετίζονται με τη σλοβακική λογοτεχνία, στα οποία παρουσιάζεται η ιστορική εξέλιξη της λογοτεχνίας της χώρας. Το μουσείο συμμετέχει επίσης στην παρουσίαση του Εθνικού Νεκροταφείου, εκθέτοντας μια συλλογή από τάφους εξεχόντων προσωπικοτήτων από τους χώρους του πολιτισμού, της επιστήμης και της κοινωνικής ζωής της χώρας. Το Σλαβικό Μουσείο Αλεξάντρ Σεργκέγεβιτς Πούσκιν, που βρίσκεται στο αρχοντικό της οικογένειας Πούσκιν στο Μπρότζανι, αφιερωμένο σε έναν από τους μεγαλύτερους Ρώσους ποιητές, τεκμηριώνει τις λογοτεχνικές σχέσεις μεταξύ της σλοβακικής λογοτεχνίας και άλλων σλαβικών λογοτεχνιών. Η βιβλιοθήκη διαχειρίζεται επίσης την ιστορική βιβλιοθήκη της οικογένειας Apponyi, η οποία βρίσκεται στο κάστρο Οπόνιτσε.
μικρογραφία| Λογοτεχνικό Μουσείο της βιβλιοθήκης
μικρογραφία| Σλαβικό Μουσείο Αλεξάντρ Σεργκέγεβιτς Πούσκιν στο Μπρότζανι
μικρογραφία| Η ιστορική βιβλιοθήκη Apponyi (την οποία διαχειρίζεται η Εθνική Βιβλιοθήκη της Σλοβακίας), που βρίσκεται στο κάστρο Οπόνιτσε
Η Εθνική Βιβλιοθήκη της Σλοβακίας συντόνισε την ανάπτυξη του δικτύου βιβλιοθηκών της Σλοβακικής Δημοκρατίας και παρέχει τρόπους εκσυγχρονισμού στις υπηρεσίες βιβλιοθήκης και πληροφοριών. Η βιβλιοθήκη συνεργάζεται άμεσα με σλοβακικά και ξένα ιδρύματα για την ανάπτυξη διεθνών έργων. Το 2010, η Εθνική Βιβλιοθήκη της Σλοβακίας ανέλαβε τη διεκπεραίωση του εθνικού έργου Ψηφιακή Βιβλιοθήκη και Ψηφιακό Αρχείο (DIKDA) που συγχρηματοδοτήθηκε από το Ευρωπαϊκό Ταμείο Περιφερειακής Ανάπτυξης. Μέσω του έργου DIKDA η βιβλιοθήκη δημοσιοποιεί ψηφιοποιημένα έργα που προέρχονται από τις συλλογές της.
Ιωάννης Χαν

Ο Ιωάννης Χαν (John Hane) (1800 - 18 Σεπτεμβρίου 1844, Αθήνα) ήταν Βρετανός στρατιωτικός, αξιωματικός του πυροβολικού και φιλέλληνας, ο οποίος πολέμησε στην ελληνική επανάσταση από το 1821, σε πολλές επιχειρήσεις σε όλη την Ελλάδα.

Συντάχθηκε με τους εξεγερμένους Έλληνες το 1821, και έγινε φίλος με τον Φρανκ Χέιστιγκς κατά τη διάρκεια της πολιορκίας του Ναυπλίου. Όταν ο Χέιστινγκς δημιούργησε το δικό του σώμα, στρατολόγησε τον Χάνε ο οποίος στη συνέχεια πολεμούσε δίπλα του : στην Κρήτη το 1823 και έπειτα στο ατμόπλοιο "Καρτερία" : στον Πειραιά το Φεβρουάριο του 1827, στον Ωρωπό και μετά τον Βόλο την άνοιξη του ίδιου έτους. Το Σεπτέμβριο του 1827 πήρε μέρος στην καταστροφή του οθωμανικού στόλου στον κόλπο της Άμφισσας που ελέγχει τον Κόλπο της Κορίνθου. Στο τέλος του έτους, ο Χαν, που ήταν ακόμα στην Καρτερία, συμμετείχε σε επιχειρήσεις για την ανάκτηση του Μεσολογγίου και στη συνέχεια διοίκησε ένα φρούριο στην Κρήτη στις αρχές του 1828.

Μετά την ανακήρυξη της Ανεξαρτησίας, ο Ιωάννης Χαν παρέμεινε στην Ελλάδα και έγινε συνταγματάρχης του ελληνικού στρατού. Απολύθηκε το 1842.
Φιλίπ ντε Κομίν

Ο Φιλίπ ντε Κομίν (γαλλικά: Philippe de Commynes ή Philippe de Commines, 1447-1511), ήταν γαλλόφωνος Φλαμανδός πολιτικός, χρονικογράφος, ιστορικός και συγγραφέας απομνημονευμάτων.

Διετέλεσε στην υπηρεσία των αυλών του δουκάτου της Βουργουνδίας και της Γαλλίας. Τα "Απομνημονεύματα" που έγραψε περιλαμβάνουν τα γεγονότα των ετών 1464-1498 και αναφέρονται στη βασιλεία του Λουδοβίκου ΙΑ’ και του Καρόλου Η’. Οι αναλύσεις του για τη σύγχρονη πολιτική σκηνή τον έκαναν σχεδόν μοναδικό στην εποχή του.
Παγκόσμιο Πρωτάθλημα Πάλης Ενόπλων

Το Παγκόσμιο Πρωτάθλημα Πάλης Ενόπλων (αγγλικά: "World Military Wrestling Championship") είναι ένα διεθνές πρωτάθλημα πάλης το οποίο διοργανώνεται από το Διεθνές Συμβούλιο Στρατιωτικού Αθλητισμού (CISM) στο είδος της ελληνορωμαϊκής και της ελευθέρας πάλης.

Η διοργάνωση πραγματοποιήθηκε για πρώτη φορά στην Κωνσταντινούπολη το καλοκαίρι του 1961. Διεξήχθησαν 8 κατηγορίες βάρους και πρωταθλήτρια χώρα αναδείχθηκε το Ιράν.

Η ελευθέρα πάλη ανδρών ξεκίνησε το 1961 και η ελληνορωμαϊκή πάλη ξεκίνησε το 1972. Τα αγωνίσματα της ελευθέρας πάλης γυναικών εντάχθηκαν στο πρόγραμμα για πρώτη φορά το 2010.

Οι εκδόσεις 18η (1999), 25η (2007), 30η (2015) και 34η (2019) ήταν μέρος των Θερινών Παγκόσμιων Στρατιωτικών Αγώνων.
Σουκιενίτσε

Το Σουκιενίτσε (πολωνικά: "Sukiennice"), η Αίθουσα Υφασμάτων της Κρακοβίας στην Ελάσσων Πολωνία, χρονολογείται από την Αναγέννηση και είναι ένα από τα πιο εικονικά κτίρια της πόλης. Είναι το κεντρικό χαρακτηριστικό της κεντρικής πλατείας της αγοράς στην Παλιά Πόλη της Κρακοβίας (το ιστορικό κέντρο της Κρακοβίας), η οποία από το 1978 έχει καταχωριστεί ως Μνημείο Παγκόσμιας Κληρονομιάς της UNESCO.
Αντονίνα Χόφμαν

Η Αντονίνα Χόφμαν (πολωνικά: "Antonina Hoffmann") (16 Ιουνίου 1842 - 16 Ιουνίου 1897) ήταν Πολωνή ηθοποιός θεάτρου και ηγετική εκπρόσωπος της λεγόμενης «Σχολής της Κρακοβίας» της υποκριτικής, που εισήγαγε ο Στανίσουαφ Κόζμιαν. Η καριέρα ηθοποιίας της διήρκεσε πέντε δεκαετίες κατά τη Βικτωριανή εποχή.
Η Κρήνη του Μπαχτσισαράι

Η Κρήνη του Μπαχτσισαράι (, προφ. "Μπαχτσισαράι φοντάν") είναι ένα ποίημα του Αλεξάντρ Πούσκιν, γραμμένο κατά τα έτη 1821 έως 1823.
Εύα Πάρτουμ

Η Εύα Πάρτουμ (πολωνικά: "Ewa Partum") (γενν. το 1945, Γκρόντζισκ Μαζοβιέτσκι) είναι Πολωνή καλλιτέχνιδα ποίησης, καλλιτέχνιδα παραστάσεων, σκηνοθέτης, καλλιτέχνιδα αλληλογραφίας και εννοιολογική καλλιτέχνιδα.
Γουεντσίτσα

Η Γουεντσίτσα (πολωνικά: "Łęczyca", γερμανικά: "Lentschitza", εβραϊκά: לונטשיץ‎), με πλήρης ονομασία Βασιλική Πόλη της Γουεντσίτσα ("Królewskie Miasto Łęczyca"), είναι πόλη και η έδρα του Πόβιατ Γουεντσίτσα στο Βοεβοδάτο Λοτζ στην κεντρική Πολωνία. Ο πληθυσμός της είναι 14.362 κάτοικοι (2016).
Γουάσκ

Το Γουάσκ (πολωνικά: "Łask", γερμανικά: "Lask") είναι πόλη και η πρωτεύουσα του Πόβιατ Γουάσκ στο Βοεβοδάτο Λοτζ στην κεντρική Πολωνία. Ο πληθυσμός του είναι 17.604 κάτοικοι (2016). Από το 1975 έως το 1998 ήταν μέρος του Βοεβοδάτου Σιέραντζ. Η 32η Αεροπορική Βάση της Πολωνικής Πολεμικής Αεροπορίας βρίσκεται κοντά στην πόλη.
Βίλις Λάτσις

Ο Βίλις Λάτσις (12 Μαΐου 1904 – 6 Φεβρουαρίου 1966) ήταν Λετονός συγγραφέας και κομμουνιστής πολιτικός, ο οποίος διετέλεσε πρόεδρος του υπουργικού συμβουλίου της Λετονικής ΣΣΔ από το 1940 έως το 1959 και πρόεδρος του Σοβιέτ των Εθνοτήτων από το 1954 έως το 1958.
Κορυφή Κομ

Η Κορυφή Κομ (  [kɔm]) ή αλλιώς Γκίλιαμ Κομ (βουλγαρικά: Голям Ком, "Μεγάλη Κομ") είναι μια κορυφή στην οροσειρά του Αίμου, η οποία βρίσκεται στη δυτική Βουλγαρία, όχι μακριά από τα σύνορα της χώρας με τη Σερβία. Η κορυφή Κομ έχει υψόμετρο 2.016 μέτρα και βρίσκεται στα νότια της πόλης Μπερκόβιτσα, της οποίας αποτελεί ένα από τα παραδοσιακά σύμβολα. Η κορυφή Κομ, μαζί με τις χαμηλότερές της κορυφές Σρέντεν Κομ ("Μεσαία Κομ") και Μάλακ Κομ ("Μικρή Κομ") στα ανατολικά, σχηματίζουν ένα δυτικόανατολικό ύψωμα με μια στρογγυλή χλοώδη κορυφογραμμή, μια απότομη βραχώδη βόρεια πλαγιά και μια κεκλιμένη χλοώδη νότια πλαγιά. Κοιτάζοντας προς τα βόρεια, μπορεί κανείς να δει την πόλη Μπερκόβιτσα και τα γύρω χωράφια, καθώς επίσης και την Μοντάνα και τη λίμνη Ογκόστα, σε απόσταση περίπου 30 χιλιομέτρων.

Η κορυφή ενέπνευσε τον εθνικό συγγραφέα Ιβάν Βάζοφ να δημιουργήσει το ποίημα που τιτλοφορείται "On Kom". Προς τιμήν του συγγραφέα, έχει στηθεί στην κορυφή μια ανάγλυφη πλάκα που φέρει την εικόνα του καθώς και αποσπάσματα από το σχετικό ποίημα. Η κορυφή Κομ σηματοδοτεί επίσης την έναρξη του βουλγαρικού τμήματος της ευρωπαϊκής πεζοπορικής διαδρομής E3, επίσης γνωστή ως το μονοπάτι Κομ–Έμινε κατά μήκος της κύριας κορυφογραμμής των οροσειρών των Βαλκανίων, καθώς και του αντίστοιχου αγώνα.

Υπάρχουν διάφορες αναρριχητικές διαδρομές που οδηγούν στην κορυφή, όπως η σαλέ Κομ (δίωρη ανάβαση), από το πέρασμα Πέτροχαν (που έχει διάρκεια τρισείμισι ώρες μέχρι την κορυφή), από τα χωριά Κομστίτσα και Γκίντσι (σε απόσταση τριών ωρών).

Ο ποταμός Νίσαβα, ένας μεγάλος παραπόταμος του Νότιου Μοράβα, πηγάζει από τα ανατολικά της κορυφής Κομ, όπως και ο Βισότσιτσα. Μαζί με την Μιτζούρ, η Κομ είναι μια από τις υψηλότερες και τις πιο γνωστές κορυφές της οροσειράς των δυτικών Βαλκανίων. Μια μάρκα μεταλλικού νερού από τη Βουλγαρία φέρει επίσης το όνομα Κομ. Η κορυφή Κομ είναι ένα από τις 100 τουριστικά σημεία της Βουλγαρίας, μαζί με το μουσείο εθνογραφίας στην Μπερκόβιτσα. Υπάρχουν πολλές χιονοδρομικές πίστες οι οποίες ξεκινούν από την κορυφή Κομ.
Ericsson Nikola Tesla

Η Ericsson Nikola Tesla είναι η κροατική θυγατρική της σουηδικής εταιρείας εξοπλισμού τηλεπικοινωνιών Ericsson. Η εταιρεία πήρε το όνομά της από τον Σέρβο εφευρέτη Νίκολα Τέσλα και είναι ο μεγαλύτερος εξειδικευμένος πάροχος σύγχρονων τηλεπικοινωνιακών προϊόντων, λύσεων και υπηρεσιών στην Κεντρική και την Ανατολική Ευρώπη.

Η εταιρεία έχει εισαχθεί στο χρηματιστήριο του Ζάγκρεμπ, ανεξάρτητα από την Ericsson.
Γκριγκόρ Γκουρζαντιάν

Ο Γκριγκόρ Γκουρζαντιάν () (15 Οκτωβρίου 1922 - 22 Φεβρουαρίου 2014) ήταν Αρμένιος αστρονόμος και πρωτοπόρος της διαστημικής αστρονομίας.
Μπαρτολομέους Στρόμπελ

"Γιορτή του Ηρώδη με τον αποκεφαλισμό του Αγίου Ιωάννη του Βαπτιστή", (1630), [[Μουσείο του Πράδο|Πράδο]] ; πλάτος σχεδόν 10 μέτρων, αυτό το τεράστιο έργο θεωρείται το αριστούργημά του
"Δανιήλ και Κύρος πριν από το είδωλο του Βηλ" (1636–1637), λάδι σε χαλκό, 39,5 × 30 cm (15,6 × 11,8 in), [[Εθνικό Μουσείο της Βαρσοβίας|Εθνικό Μουσείο]], [[Βαρσοβία]] .
Ο Μπαρτολομέους Στρόμπελ ο νεότερος ή ο Μπαρτολομέος (Bartholomäus) στα Γερμανικά ή ο Μπαρτλομιέ (Bartlomiej) στα Πολωνικά (11 Απριλίου 1591 (βαφτίστηκε) - μετά το 1650) ήταν μπαρόκ ζωγράφος από τη Σιλεσία, ο οποίος εργάστηκε στην Πράγα, τη Σιλεσία και, τέλος, στην Πολωνία, όπου μετανάστευσε για να ξεφύγει από την αναστάτωση του Τριακονταετούς Πολέμου. 

Ζωγράφισε πορτρέτα και θρησκευτικά έργα για τις περίπλοκες κυβερνώντες ελίτ της περιοχής και τις θρησκευτικά τάγματα. Ο μεγαλύτερος και πιο εντυπωσιακός πίνακας του, η "Γιορτή του Ηρώδη με τον Αποκεφαλισμό του Αγίου Ιωάννη του Βαπτιστή" στο Μουσείο του Πράδο, συνδυάζει ένα φαινομενικά θρησκευτικό θέμα με μια πλούσια απεικόνιση ενός σύγχρονου επίσημου γεύματος σε βασιλική αυλή και πολλών πορτρέτων ηγετικών προσώπων στην Κεντρική Ευρώπη, των οποίων η ταυτοποίηση παραμένει αβέβαιη.

Δύο πολύ μικρότερα έργα, μια "Γιορτή του Ηρώδη" τώρα στην Παλαιά Πινακοθήκη , στο Μόναχο, και ο "Δανιήλ και ο Κύρος πριν από το είδωλο του Βηλ", τώρα Εθνικό Μουσείο, Βαρσοβία, επαναλαμβάνουν τη διακριτική φόρμουλα της πλούσιας και μάλλον παρακμιακής γιορτής, τοποθετημένη σε έναν περίπλοκο χώρο με εσοχές στο πίσω μέρος, και με πολλές από τις φιγούρες να φορούν φανταστικές εκδόσεις σύγχρονης ενδυμασίας.
Γιουστίνα Μπουντζίνσκα‑Τιλίτσκα

Η Γιουστίνα Μπουντζίνσκα‑Τιλίτσκα (πολωνικά: "Justyna Budzińska-Tylicka") (12 Σεπτεμβρίου 1867 - 8 Απριλίου 1936) ήταν Πολωνή ιατρός και ακτιβίστρια των δικαιωμάτων των γυναικών γυναικών, ενεργή στην εποχή του μεσοπολέμου. Αφού απέκτησε πτυχίο ιατρικής και εξασκήθηκε στο Παρίσι για επτά χρόνια, επέστρεψε στην Πολωνία και άσκησε ιατρική στη Βαρσοβία. Δραστηριοποιήθηκε στο γυναικείο κίνημα και την ώθηση για επέκταση των δικαιωμάτων των γυναικών, αργότερα υπηρέτησε στο Δημοτικό Συμβούλιο της Βαρσοβίας και συμμετείχε σε κοινωνικές προσπάθειες για τη βελτίωση τόσο της υγείας όσο και της πολιτικής συμμετοχής των γυναικών. Μία τέτοια πρωτοβουλία άνοιξε την πρώτη κλινική ελέγχου των γεννήσεων στην Πολωνία και μια άλλη ήταν η ίδρυση της Ένωσης Πολωνών Γυναικών Ιατρών. Συμμετείχε σε διεθνή φεμινιστικά συνέδρια και συνόδους. Υπηρέτησε ως πρόεδρος της διεθνούς οργάνωσης Μικρή Συμφωνία Γυναικών"."
Βασίλιγια Βούκοτιτς

Η Βασίλιγια Βούκοτιτς (1897-1970) ήταν στρατιωτική ηρωίδα του Πρώτου Παγκοσμίου Πολέμου από το Μαυροβούνιο.

Η Βασίλιγια Βούκοτιτς γεννήθηκε στο Τσέβο το 1897. Ήταν η μόνη κόρη και η μεγαλύτερη από τα δύο παιδιά του Σερντάρ Γιάνκο Βούκοτιτς. Ανήκε στην αδελφότητα του Βούκοτιτς, είχε σχέση με τον Πέταρ και τη Μιλένα Βούκοτιτς. Συμμετείχε στον Πρώτο Βαλκανικό Πόλεμο, στον Δεύτερο Βαλκανικό Πόλεμο και στον Α΄ Παγκόσμιο Πόλεμο, μέχρι την πτώση του Μαυροβούνιου στρατού και κράτους το 1916. Ήταν η μόνη γυναίκα που συμμετείχε στη Μάχη του Μόικοβατς. Όταν ξέσπασε ο Α΄ Παγκόσμιος Πόλεμος, ο αδελφός της Βασίλιγια, Βουκάσιν, ο οποίος ήταν δώδεκα χρόνια νεώτερος, δεν ήταν αρκετά μεγάλος για να πολεμήσει. Καθώς η Βασίλιγια είχε ήδη κάποια στρατιωτική εμπειρία, ο πατέρας της της έδωσε το βαθμό του δεκανέα. Διαβίβαζε προσωπικά τις παραγγελίες του σε στρατιωτικές μονάδες και τους διοικητές τους. Δεδομένου ότι ήταν η μόνη γυναίκα και μάλιστα η κόρη του Σέρνταρ, ήταν πολύ αγαπητή από τους στρατιώτες, ειδικά για την τόλμη, την τιμή και το θάρρος της. Συμμετείχε στη μάχη του Μόικοβατς, στην οποία ο στρατός του Μαυροβουνίου υπερασπίστηκε την υποχώρηση του σερβικού στρατού, προχωρώντας προς τη βόρεια Αλβανία. Αφού επέζησε της μάχης, η Βασίλιγια άφησε μία λεπτομερή περιγραφή των στιγμών του ηρωισμού και της τραγωδίας: «Αν δεν ήταν εκείνα τα αιματηρά Χριστούγεννα στο Μόικοβατς, δεν θα υπήρχε το Πάσχα στο Καϊμακτσαλάν. Αν δεν υπήρχαν οι αετοί του Μαυροβουνίου, αυτοί οι νεαροί, που περιφρόνησαν τον θάνατο και έκλειναν τις πόρτες του Μόικοβατς με τα δικά τους στήθη και εμπόδισαν τον εχθρικό στρατό να φτάσει στο πίσω μέρος της Σερβίας, ίσως η τύχη των Σέρβων θα είχε σφραγιστεί ολοκληρωτικά. Η Βασίλιγια Βούκοτιτς πέθανε στο Βελιγράδι το 1970.
Τζοζεφίν Σβόμποντα

Η Τζοζεφίν Σβόμποντα (που γεννήθηκε στις 29 Ιανουαρίου 1861 στη Βιέννη και πέθανε στις 27 Οκτωβρίου 1924 στην ίδια πόλη) ήταν Αυστριακή προσωπογράφος. Ήταν, επίσης, μία από τις πιο δραστήριες προσωπογράφους της Βιέννης.
Φαράγγι Λόιτας

μικρογραφία| Το φαράγγι Λόιτας
Το Φαράγγι Λόιτας ( ή αλλιώς Leutascher Geisterklamm) είναι ένα φαράγγι κοντά στο Μίτενβαλντ και το Ουντέρλουτας, στην περιοχή των συνόρων ανάμεσα στη Βαυαρία και το Τιρόλο μέσω του οποίου ρέει ο ποταμός Λόιτασερ Αχ. Το φαράγγι είναι πολύ απότομο και γι' αυτό, μέχρι το 2006, δεν είχε ανοίξει για επίσκεψη σε τουρίστες. Για να γίνει αυτό εφικτό, υλοποιήθηκε ένα αυστρογερμανικό έργο συνολικού ύψους 1,4 εκατομμυρίων ευρώ, με χρηματοδότηση από την Ευρωπαϊκή Ένωση. Το έργο προέβλεπε την κατασκευή χαλύβδινων πεζογεφυρών και γεφυρών, για την κάλυψη μιας απόστασης 970 μέτρων. Με συνολικό μήκος 1.650 μέτρα, το Λόιτας είναι το μακρύτερο προσβάσιμο φαράγγι στις ανατολικές ασβεστολιθικές Άλπεις. Το φαράγγι άνοιξε για επίσκεψη από το κοινό στις 24 Μαΐου του 2006.
Ομοσπονδιακή Υπηρεσία Μνημείων

δεξιά|χωρίς-πλαίσιο| λογότυπο
Πλακέτα της Ομοσπονδιακής Υπηρεσίας Μνημείων σε κτήριο στο [[Σάλτσμπουργκ]] σε τέσσερις γλώσσες. [[Γερμανική γλώσσα|Γερμανικά]]: Kulturdenkmal, [[Αγγλική γλώσσα|Αγγλικά]]: Cultural Property, [[Γαλλική γλώσσα|Γαλλικά]]: Bien Culturel και [[Ρωσική γλώσσα|Ρωσικά]]: Культурное Достояние (Κουλτούρνογιε ντασταγιάνιε).
Πρώιμος [[Μεσαίωνας|μεσαιωνικός]] φούρνος, που αποκαλύφθηκε σε ανασκαφές στο Γκαβάινσταλ από την Ομοσπονδιακή Υπηρεσία Μνημείων.
Αφίσα της αυστριακής έκδοσης των [[Ευρωπαϊκές Ημέρες Πολιτιστικής Κληρονομιάς|Ευρωπαϊκών Ημερών Κληρονομιάς]] με τη χορηγία της Ομοσπονδιακής Υπηρεσίας Μνημείων.
Η Ομοσπονδιακή Υπηρεσία Μνημείων (BDA, ) είναι τμήμα της Ομοσπονδιακής Καγκελαρίας της Αυστρίας και είναι η αρμόδια υπηρεσία για την πολιτιστική κληρονομιά σε όλη τη χώρα.
Ημέρα Μνήμης για τη Γενοκτονία των Αρμενίων

Χιλιάδες Αρμένιοι αποτίουν φόρο τιμής στα θύματα της γενοκτονίας, αφήνοντας λουλούδια στην [[αιώνια φλόγα]] του [[Τσιτσερνακαμπέρντ]] το 2009.
Η Ημέρα Μνήμης για τη Γενοκτονία των Αρμενίων ( - "Μετς Γιεγέρνι ζοχέρι χισατάκι ορ") ή Ημέρα Ανάμνησης για τη Γενοκτονία των Αρμενίων είναι αργία στην Αρμενία και τη Δημοκρατία του Αρτσάχ στις 24 Απριλίου. Επίσης εορτάζεται από την αρμενική διασπορά την ίδια ημέρα. Λαμβάνει χώρα κάθε χρόνο στη μνήμη των θυμάτων της Γενοκτονίας των Αρμενίων του 1915. Ήταν μια σειρά από σφαγές και λιμούς που οδήγησαν στον θάνατο 1.5 εκατομμυρίων Αρμενίων από τους Οθωμανούς. Στο Ερεβάν, πρωτεύουσα της Αρμενίας, εκατοντάδες χιλιάδες άνθρωποι πηγαίνουν στο Τσιτσερνακαμπέρντ αφήνοντας λουλούδια στην αιώνια φλόγα που βρίσκεται εκεί.
Γιάκουμπ Κάρολ Πάρνας

Ο Γιάκουμπ Κάρολ Πάρνας (πολωνικά: "Jakub Karol Parnas"), επίσης γνωστός ως Γιάκοφ Οσκάροβιτς Πάρνας () (16 Ιανουαρίου 1884 - 29 Ιανουαρίου 1949) ήταν Εβραίος-Πολωνός-Σοβιετικός διακεκριμένος βιοχημικός, που συνέβαλε στην ανακάλυψη του μονοπατιού Έμπντεν-Μάγιερχοφ-Πάρνας, μαζί με τους Όττο Φριτς Μάγιερχοφ και Γκουστάβ Γκεόργκ Έμπντεν. Έγινε Σοβιετικός ακτιβιστής μετά την προσάρτηση της Δυτικής Ουκρανίας το 1939. Συνελήφθη κατά τη διάρκεια της υπόθεσης της σταλινικής εβραϊκής αντιφασιστικής επιτροπής το 1949 και πέθανε στη φυλακή, σύμφωνα με πληροφορίες από καρδιακή προσβολή.
Χένρι Χιλ

Ο Χένρι Χιλ (αγγλικά: Henry Hill, 11 Ιουνίου 1943 - 12 Ιουνίου 2012) ήταν Αμερικανός γκάνγκστερ και πληροφοριοδότης ιρλανδικής και ιταλικής καταγωγής, γνωστός για το ότι η ταινία Goodfellas βασίστηκε στην ζωή του.
Β΄ κατηγορία πετοσφαίρισης γυναικών Κύπρου 2016-17

Η Β΄ κατηγορία πετοσφαίρισης γυναικών Κύπρου 2016-17 ήταν η 11η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε ο Εθνικός Λατσιών.
Janssen Pharmaceuticals

Η Janssen Pharmaceuticals είναι φαρμακευτική εταιρεία που εδρεύει στη Μπέερσε (Beerse) του Βελγίου και ανήκει στην Johnson & Johnson . Ιδρύθηκε το 1953 από τον Πάουλ Γιάνσσεν (Paul Janssen) .

Το 1961, η Janssen Pharmaceuticals εξαγοράστηκε από την αμερικανική εταιρεία Johnson & Johnson με έδρα το Νιου Τζέρσεϋ και έγινε μέλος της Johnson & Johnson Pharmaceutical Research and Development (J&J PRD), μετονομάστηκε πλέον σε Janssen Research and Development (JRD), η οποία διεξάγει έρευνα και ανάπτυξη δραστηριότητες που σχετίζονται με ένα ευρύ φάσμα ανθρώπινων ιατρικών διαταραχών, όπως ψυχικές ασθένειες, νευρολογικές διαταραχές, αναισθησία και αναλγησία, γαστρεντερικές διαταραχές, μυκητιασικές λοιμώξεις, HIV / AIDS, αλλεργίες και καρκίνος Η Janssen και η Ortho-McNeil Pharmaceutical έχουν τοποθετηθεί στον όμιλο Ortho-McNeil-Janssen εντός της Johnson & Johnson Company.
Λούντβικ Χίρσφελντ

μικρογραφία| Χίρσφελντ στο γραμματόσημο της Σερβίας 2018
Ο Λούντβικ Χίρσφελντ (5 Αυγούστου 1884 - 7 Μαρτίου 1954) ήταν Πολωνός μικροβιολόγος και ορολόγος. Θεωρείται ότι ήταν ένας από αυτούς, που ανακάλυψαν την κληρονομικότητα των τύπων αίματος ΑΒΟ.
Μαρτσέλι Νέντσκι

Ο Βίλχελμ Μαρτσέλι Νέντσκι (15 Ιανουαρίου 1847 στο Μπότσκι, κομητεία Ζντούνσκα Βόλα - 14 Οκτωβρίου 1901 στην Αγία Πετρούπολη) ήταν Πολωνός χημικός και γιατρός.
Ναός της Σίβυλλας

μικρογραφία|500x500εσ| Ναός της Σίβυλλας
μικρογραφία|200x200εσ| Χαρακτική του 19ου αιώνα του ναού της Σίβυλλας
Ο Ναός της Σίβυλλας (στα Πολωνικά, Świątynia Sybilli) είναι μια στρογγυλή μονόπτερη κατασκευή με κιονοστοιχία, που μοιάζει με ναό, στο Πουλάβι της Πολωνίας. Κτίστηκε στις αρχές του 19ου αιώνα ως μουσείο της Ιζαμπέλα Τσαρτορίσκα.
Ινστιτούτο Εθνικής Μνήμης

Το Ινστιτούτο Εθνικής Μνήμης - Επιτροπή για τη δίωξη των εγκλημάτων κατά του πολωνικού έθνους, ΙΕΜ (πολωνικά: "Instytut Pamięci Narodowej – Komisja Ścigania Zbrodni przeciwko Narodowi Polskiemu, IPN") είναι πολωνικό κρατικό ερευνητικό ινστιτούτο υπεύθυνο για την εκπαίδευση και για τα αρχεία διερεύνησης και κάθαρσης. Από το 2020, η έδρα του Ινστιτούτου Εθνικής Μνήμης βρίσκεται στην οδό Ποστένπου 18 στη Βαρσοβία. Το ινστιτούτο διαθέτει επίσης έντεκα παραρτήματα σε άλλες πόλεις και επτά γραφεία αντιπροσωπειών σε επιπλέον πόλεις.

Το 2018, η ανακοίνωση αποστολής του ιδρύματος τροποποιήθηκε για να συμπεριλάβει την «προστασία της φήμης της Δημοκρατίας της Πολωνίας και του πολωνικού έθνους». Το ΙΕΜ ερευνά τα ναζιστικά και κομμουνιστικά εγκλήματα που διαπράχθηκαν μεταξύ 1917 και 1990, τεκμηριώνει τα ευρήματά του και τα διαδίδει στο κοινό.

Το ινστιτούτο ιδρύθηκε από το Κοινοβούλιο της Πολωνίας στις 18 Δεκεμβρίου 1998 και ενσωμάτωσε την παλαιότερη, βασική επιτροπή του 1991 για τη δίωξη των εγκλημάτων κατά του πολωνικού έθνους (η οποία είχε αντικαταστήσει ένα οργανωμένο σώμα του 1945 για τα ναζιστικά εγκλήματα). Ξεκίνησε τις δραστηριότητές του την 1η Ιουλίου 2000. Το ΙΕΜ είναι ιδρυτικό μέλος της Πλατφόρμας Ευρωπαϊκής Μνήμης και Συνείδησης.

Μερικοί μελετητές έχουν επικρίνει το ΙΕΜ για πολιτικοποίηση, ειδικά υπό τις κυβερνήσεις του Νόμος και Δικαιοσύνη.
Χέρτα Ρεγγίνα Λένγκ

Η Χέρτα Ρεγγίνα Λένγκ (24 Φεβρουαρίου 1903 - 17 Ιουλίου 1997) ήταν φυσικός και εκπαιδευτικός.

Η Λενγκ γεννήθηκε στις 24 Φεβρουαρίου 1903 στη Βιέννη της Αυστρίας. Ήταν η κόρη του Άρθουρ Λενγκ και της Πόλα Λενγκ και αδελφή του Λέοπολντ Ίγκναζ Λενγκ. Η Λενγκ εγκατέλειψε την Αυστρία το 1939 και τελικά μετανάστευσε στις Ηνωμένες Πολιτείες το 1940. Πέθανε στις 17 Ιουλίου 1997 στην πόλη Τρόυ, της Νέας Υόρκης.
Αυτόνομοι Εξεγερμένοι Δήμοι των Ζαπατίστας

Οι Αυτόνομοι Εξεγερμένοι Δήμοι των Ζαπατίστας (ισπανικά: "Municipios Autónomos Rebeldes Zapatistas", "MAREZ") είναι "de facto" αυτόνομες περιοχές που ελέγχονται από τις βάσεις υποστήριξης νεο-Ζαπατίστας στην πολιτεία Τσιάπας του Μεξικού, που ιδρύθηκαν μετά την εξέγερση των Ζαπατίστας που πραγματοποιήθηκε το 1994 της ευρύτερης σύγκρουσης στην Τσιάπας. Παρά τις προσπάθειες διαπραγμάτευσης με την κυβέρνηση του Μεξικού που κατέληξαν στις Συμφωνίες του San Andrés το 1996, η αυτονομία της περιοχής παραμένει άγνωστη από αυτήν.

Ο στρατός των Ζαπατίστας, ή EZLN, δεν κατέχει καμία εξουσία στους αυτόνομους δήμους. Σύμφωνα με το σύνταγμά της, κανένας διοικητής ή μέλος της "Φυτικής Επαναστατικής Γηγενής Επιτροπής δεν" μπορεί να λάβει θέσεις εξουσίας ή κυβέρνησης σε αυτούς τους χώρους.

Αυτά τα μέρη βρίσκονται εντός των επίσημων δήμων, και πολλά ακόμη βρίσκονται στον ίδιο δήμο, όπως στην περίπτωση των San Andrés Larrainzar και Ocosingo. Το MAREZ συντονίζεται από αυτόνομα συμβούλια και οι κύριοι στόχοι τους ήταν η προώθηση της εκπαίδευσης και της υγείας στην επικράτειά τους. Επίσης, αγωνίζονται για τα δικαιώματα γης, την εργασία και το εμπόριο, τη στέγαση και τα ζητήματα εφοδιασμού με καύσιμα, προωθώντας τις τέχνες (ιδιαίτερα τη γηγενή γλώσσα και τις παραδόσεις) και αποδίδοντας δικαιοσύνη.
Κίρα Γκρούνμπεργκ

Η Κίρα Γκρούνμπεργκ (γεννημένη στις 13 Αυγούστου 1993 στο Ίνσμπρουκ) είναι Αυστριακή πολιτικός και πρώην αθλήτρια που ειδικεύτηκε στον άλμα επί κοντώ. Κατά τη διάρκεια της καριέρας της, η Γκρούνμπεργκ εκπροσώπησε τη χώρα της σε πολλούς διεθνείς διαγωνισμούς. Οι καλύτερες επιδόσεις της ήταν η τέταρτη θέση στο Παγκόσμιο Πρωτάθλημα Junior 2012 και το Ευρωπαϊκό Πρωτάθλημα U23 2015. Επιπλέον, έφτασε στον τελικό στο Ευρωπαϊκό Πρωτάθλημα του 2014, όπου, ωστόσο, δεν ξεπέρασε κανένα ύψος.

Στις 30 Ιουλίου 2015, η Γκρούνμπεργκ υπέστη σοβαρό τραυματισμό στη σπονδυλική στήλη κατά τη διάρκεια μίας προπόνησης στο πατρίδα της, στο Ίνσμπρουκ. Κατά τη διάρκεια ενός άλματος ρουτίνας, προσγειώθηκε στο κεφάλι και το λαιμό της σπάζοντας στον πέμπτο αυχενικό σπόνδυλο. Ο τραυματισμός την άφησε τετραπληγική. 

Το προσωπικό της ρεκόρ σε ανοικότ και κλειστό στοίβο είναι 4,45 μέτρα το 2014 και το 2015 αντίστοιχα. Αυτά είναι και τα τρέχοντα εθνικά ρεκόρ.

Στις εκλογές του Εθνικού Συμβουλίου του 2017, εξελέγη στη δέκατη θέση της ομοσπονδιακής λίστας του ÖVP και ανέλαβε τα καθήκοντά της στις 9 Νοεμβρίου 2017.
Σαν Τζοβάννι Μπαττίστα των Ιπποτών της Ρόδου

Ο Σαν Τζοβάννι Μπαττίστα των Ιπποτών της Ρόδου (ιταλ. "San Giovanni Battista dei Cavalieri di Rodi"), δηλαδή ο Άγιος Ιωάννης ο Βαπτιστής των Ιπποτών της Ρόδου, είναι Ρωμαιοκαθολικός ναός στη Ρώμη, στην πλατεία Ντελ Γκρίλλο στο Διαμέρισμα Μόντι. Η πλήρης ονομασία του είναι «Παλατινό Παρεκκλήσιο του Αγίου Ιωάννη του Βαπτιστή των Ιπποτών της Ρόδου» ("Cappella palatina di San Giovanni Battista dei Cavalieri di Rodi").